สงครามเพลง (ภาพยนตร์ไทยปี พ.ศ. 2526)

สงครามเพลง  เป็นภาพยนตร์ไทยที่นำเสนอเรื่องราวเกี่ยวกับธุรกิจเพลง กำกับโดยฉลอง ภักดีวิจิตร สร้างโดยบริษัทบางกอกการภาพยนตร์ เข้าฉายครั้งแรกเมื่อวันที่ 29 เมษายน พ.ศ. 2526 ที่โรงภาพยนตร์ดาดา-ศาลาเฉลิมไทย-ศาลาเฉลิมกรุง-สยาม-ลอนดอน นำแสดงโดยธีรพงศ์ เหลียวรักวงศ์, เนาวรัตน์ ยุกตะนันท์, ยอดรัก สลักใจ, เศรษฐา ศิระฉายา, พุ่มพวง ดวงจันทร์, กรุง ศรีวิไล, พิงค์แพนเตอร์, ฮอตเปปเปอร์, มานพ อัศวเทพ, ฤทธิ์ ลือชา, รณ ฤทธิชัย, สายัณห์ จันทรวิบูลย์, ธิติมา สังขพิทักษ์ และดาวใต้ เมืองตรัง โดยภาพยนตร์เรื่องนี้ยังเป็นผลงานการแสดงภาพยนตร์เรื่องแรกของ พุ่มพวง ดวงจันทร์ อีกด้วย

ต่อมาในปี พ.ศ. 2533 ได้มีการสร้างภาคต่อในชื่อ สงครามเพลงแผน 2 นำแสดงโดยสรพงศ์ ชาตรี, สามารถ พยัคฆ์อรุณ, ทิพย์ ธัมมสิริ และตรีรัก รักการดี สร้างโดยบริษัท บางกอกเอ็นเตอร์ไพรส์ กำกับโดย สายัณห์ จันทรวิบูลย์ และเข้าฉายครั้งแรกเมื่อวันที่ 15 กันยายน พ.ศ. 2533

ต่อมาภาพยนตร์เรื่องนี้ได้ถูกนำมาสร้างเป็นละครโทรทัศน์และได้มีพิธีบวงสรวงในปี พ.ศ. 2558 กำกับการแสดงโดย กัญจน์ ภักดีวิจิตร ลูกชายคนเล็กของฉลอง ภักดีวิจิตรมีนักแสดงนำอาทิ ชนาธิป โพธิ์ทองคำ ลักษณ์นารา เปี้ยทา เปาวลี พรพิมล สมชาย เข็มกลัด และ เต๋า ภูศิลป์ กัญจน์ ภักดีวิจิตร ขึ้นแท่นผู้จัดละครเรื่องแรก สงครามเพลงกอล์ฟ กัญจน์ ภักดีวิจิตร ไม่ซีเรียส โดนแซวเป็นตำนานย่างไก่ หลังย้ายมาช่อง 3

 เรื่องย่อ 
เป็นเรื่องราวของสงครามระหว่างสองเจ้าพ่อค่ายเพลงยักษ์ใหญ่ ได้แก่ คฑา (กรุง ศรีวิไล) แห่งคฑาโปรโมชั่น ผู้มี พุ่มพวง ดวงจันทร์ เป็นดาวเด่นของค่าย และ อำนาจ (มานพ อัศวเทพ) แห่งอำนาจโปรโมชั่น ซึ่งมี นที นพดล เป็นศิลปินตัวชูโรง ทั้งสองฝ่ายขับเคี่ยวแข่งขันกันมาอย่างยาวนาน จนกระทั่งได้พบกับเพชรเม็ดงามอย่าง ยอดรัก สลักใจ ที่ต่างฝ่ายต่างพยายามแย่งชิงตัวเข้าสังกัด

แม้ในท้ายที่สุดฝ่ายอำนาจจะสามารถคว้าตัวยอดรักไปได้ แต่สถานการณ์กลับยิ่งซับซ้อนขึ้น เมื่อยอดรักเกิดความรักกับพุ่มพวง ขณะเดียวกัน คัมภีร์ (ธีรพงศ์ เหลียวรักวงศ์) น้องชายของคฑา ก็ได้ตกหลุมรัก อัมวิภา (เนาวรัตน์ ยุกตะนันท์) บุตรสาวของอำนาจ ยิ่งทำให้ความขัดแย้งระหว่างสองค่ายทวีความเข้มข้น

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2526
หมวดหมู่:ภาพยนตร์โลดโผนไทย
หมวดหมู่:ภาพยนตร์เพลงไทย
หมวดหมู่:ภาพยนตร์ที่กำกับโดย ฉลอง ภักดีวิจิตร
หมวดหมู่:ภาพยนตร์โดยบางกอกการภาพยนตร์
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทยในคริสต์ทศวรรษ 1980

อ้างอิง